Kiistelty 612-marssi saa riveihinsä väkeä laittomaksi tuomitusta uusnatsijärjestö Pohjoismaisesta vastarintaliikkeestä.

Laittomaksi tuomittu Pohjoismainen vastarintaliike järjestää huomenna, itsenäisyyspäivänä oman marssinsa nimeltään Kohti vapautta! Uusnatsijärjestö kirjoittaa marssin verkkosivuilla väkensä liittyvän marssin päätteeksi äärioikeistolaiseen 612-marssiin, jota on markkinoitu myös isänmaallisena, kaikille avoimena marssina. AOP

Laittomaksi tuomittu Pohjoismainen vastarintaliike järjestää huomenna, itsenäisyyspäivänä oman marssinsa nimeltään Kohti vapautta! Uusnatsijärjestö kirjoittaa marssin verkkosivuilla väkensä liittyvän marssin päätteeksi äärioikeistolaiseen 612-marssiin, jota on markkinoitu myös isänmaallisena, kaikille avoimena marssina.

Uusnatsien marssijat kokoontuvat Helsingin keskustassa Narinkkatorilla kerllo 16.00 iltapäivällä. Marssin jälkeen luvassa on puheita, minkä jälkeen osallistujat ohjataan liittymään 612-marssiin.

- Tämän jälkeen siirrymme kävellen 612.fi-yhdistyksen järjestämälle 612-marssille. Tästä on mahdollista siirtyä yhdessä porukassa Töölön torille. Matka ei ole kovinkaan pitkä, PVL tiedottaa.

PVL muistuttaa marssille osallistujia hyvistä käytössäännöistä, humalassa paikalle tulemista tai marssin aikana tupakoimista ei sallita. Lopussa uusnatsijärjestö painottaa kansallismielisten osallistumisen tärkeyttä.

- Toivomme, että ihmiset voisivat priorisoida päivän ohjelmansa sen mukaan, mikä on parasta suomalaisille ja suomalaisten vapaudelle. Emme usko, että yhdelläkään suomalaisella kansallismielisellä voisi olla tämän marssin tapahtuma-aikana mitään tärkeämpää tekemistä.

612-marssi sai paljon ennakkojulkisuutta myös siksi, että Töölöntorille suunniteltu lasten itsenäisyystapahtuma sai poliisin päätöksellä väistyä sen tieltä turvallisuussyistä. 612-marssi oli pyytänyt luvat tapahtuman järjestämiseen paikalla ennen lastentapahtuman järjestäjiä.

Helsingin pormestari Jan Vapaavuori (kok) on puolustanut poliisin päätöstä, jota jotkut vasemmistoliiton ja vihreiden kansanedustajat ovat kritisoineet.